Georgernes Verft

Georgernes Verft var et skipsverft i Bergen, grunnlagt i 1784 av Jørgen Georg Brunchorst og Georg Ferdinand Vedeler, i strøket som i dag heter Verftet ved Puddefjorden nedenfor Fredriksberg fort i 1784. Verftet ble senere kalt Dekkedokken (i dagligtale Dikkedokken).

Verftet ligger i dag i blindgaten vest for Verftstrappen og huser i dag Kulturhuset USF.

Navnet Dekkedokken kommer fra skipsbyggmesteren Annanias Dekke som drev Georgernes Verft i 40 år. Det var på den tiden et av de største skipsverftene i landet med rundt 300 ansatte. Her ble det bygget skonnerter, brigger og barkskip, i tillegg til dampskip av tre. Overgangen til dampskip i 1870-årene førte likevel til nedgang i virksomheten. Dekkedokken avledes av en tørrdokk som ble oppført 1871 i samarbeid med Bergens Dokkompagni. Dokken ble utvidet flere ganger og leid ut til andre verft og verksteder. Enken og sønnen drev verftet videre etter at Dekke døde. 

Verftet ble avviklet i 1909.

Referanser 

Norske skipsverft
Næringsliv i Bergen
Etableringer i 1784
Selskaper opphørt i 1909
1784 i Norge